
Es donen a conèixer noves dades corològiques per a la flora de Menorca corresponents 
a 19 tàxons. D'aquests, un és novetat per a la flora de les Balears: Lophochloa pubes- 
cens (Lam.) Scholz. Altres tres són novetat per a la flora de Menorca: Lagurus ovatus L. 
subsp. vestitus (Messeri) Brullo, Orchis italica Poir. i Ophrys fusca Link subsp. 
bilunulata (Risso) Aldasoro & L. Sáez. Les altres citacions corresponen a tàxons de 
presència dubtosa a l'illa o amb una àrea de distribució restringida. 

Paraules clau: corologia, flora vascular, Menorca, llles Balears. 


NOTES AND CONTRIBUTIONS TO THE KNOWLEDGE OF THE FLORA OF 
MENORCA (VID. New chorological data for the flora of Minorca are reported. One 
taxon is recorded for the first time for the flora of the Balearic Islands: Lophochloa 
pubescens (Lam.) Scholz. Three more are new records for the flora of Minorca: Lagurus 
ovatus L. subsp. vestitus (Messeri) Brullo, Orchis italica Poir. and Ophrys fusca Link 
subsp. bilunulata (Risso) Aldasoro & L. Sáez. The other records refer to plants of doubt- 
ful presence in the island or with a narrow distribution. 

Keywords: floristic, flowering plants, Minorca, Balearic Islands. 


Pere FRAGA, Verge del Toro 14, 07750 Ferreries, Menorca; Eloisa AGUAROD i José 
Manuel CALVO, Pasaje de Burgos, 7 3er A, 22005 Huesca, Cristòfol MASCARÓ, GOB 
Menorca, Camí des Castell 59, 07702 Maó; David CARRERAS, Doctor Llansó 61, 07740 
Es Mercadal: Òscar GARCIA, Son Cardona, Apartat de correus 42 , 07701 Maó; Xec 
PALLICER, Bisbe Sever 34, 07750 Ferreries, Menorca, Aaron PÉREZ i José Manuel 
BLANCO, Dept. Biologia Vegetal, Fac. Biologia, Universitat de Barcelona, Av. Diagonal, 
645 08028 Barcelona: Miquel TRUYOL, M° Lluïsa Serra 83 ler 2", 07703 Maó. 


Recepció del manuscrit: 9-des-05; revisió acceptada: 30-des-05. 


addicions a la darrera revisió del catàleg florís- 
tic de l'illa. De manera semblant, algunes de 
les citacions obeeixen a la revisió d'informa- 


de l'illa de Menorca, es presenta aquí un recull 
de noves citacions. Com en la darrera edició 
d'aquesta sèrie (Fraga i Garcia, 2004), les nove- 
tats que apareixen en aquest recull suposen noves 


cions o determinacions incloses en aquesta 
obra. Així i tot, el contingut del catàleg florís- 
tic d'aquest treball obeeix a les mateixes raons 
que els anteriors: 

- Novetats florístiques per a la flora insular 
o de les Balears. 

- Táxons no retrobats des de feia temps 

- Ampliació de l'àrea de distribució fins 
ara coneguda de tàxons rars o molt rars. 

- Tàxons que tot i estar indicats com a pre- 
sents a l'illa fins ara no se'n coneixia cap 
localitat concreta. 


Com en contribucions anteriors, els tàx- 
ons estan ordenats alfabèticament. Els noms dels 
autors dels tàxons s'han abreviat seguint el criteri 
establert per Brummitt i Povvell (1992). Per a 
cada una de les citacions es proporciona la 
següent informació: 


- Nom de la localitat 

- Quadrícula UTM, generalment amb una 
precisió de 100 m, excepte quan les 
poblacions ocupen una superfície impor- 
tant, en aquest cas la quadrícula corre- 
spon a 1 km. 

- Altitud 

- Habitat 

- Data de la recol-lecció 

- Recol-lectors 

- Herbari on roman dipositat el material. 


Els táxons que són novetat per a la flora 
de les Balears van precedits de dos asteriscos 
(**) i els que ho són per a la flora de Menorca per 
un (5). 


Catàleg florístic 


Biscutella auriculata L. 

Son Sintes, Ciutadella de Menorca, 
31TEE798286, 113 m, tanques sembrades de 
cereals, terres arenoses calcàries, 21-IV-2005, P. 
Fraga (P. Fraga, herb. pers.). 

Segona localitat per aquesta espècie que 
a Menorca, pel que es coneix fins ara, té un com- 
portament marcadament segetal. A diferència de 
la primera (Fraga et al., 2000), aquí la població 
era més important, sent una de les segetals més 
abundants dins el sembrat. 


Centaurea napifolia L. 

Alaior, 31SEE977210, 110 m, sòl cal- 
cari, uns pocs peus junts vora un carrerany molt 
transitat que travessa una tanca abandonada de fa 
anys, entre la Carretera Nova i el carrer des 
Banyer a Alaior, 15-V-2005, C. Mascaró (C. 
Mascaró, herb. pers.). 

Fraga et al. (2004), indiquen el caràcter 
al'lòcton d'aquesta espècie a la flora de Menorca 
i que la seva presència estaria relacionada amb la 
importació de llavor d'enclova (Hedysarum 
coronarium L.) des d'Itàlia. Aquesta nova cita és 
interessant ja que podria indicar l'expansió de 
l'espècie fora de l'hàbitat on s'havia citat fins 
ara. 


Echinophora spinosa L. 

Pregondó, Es Mercadal, 31TEE891345, 
6 m, dunes fixades dins la platja, una sola plan- 
ta, 12-IX-2004, P. Fraga (P. Fraga, herb. pers.). 

En tractar-se d'una de les plantes més 
rares de la vegetació dunar de l'illa qualsevol 
nova localitat que es pugui conèixer té interès. La 
seva escassetat no només és pel reduit nombre de 
poblacions, sinó també pel baix nombre d'indi- 
vidus que les formen, en la majoria dels casos 
només hi ha una o dues plantes. La majoria de 
localitats conegudes es situen a la costa nord (Gil 
et al., 1996), a la banda de migjorn només es 
coneix la citació de Llorens (1979) que en els 
darrers anys no ha pogut ser confirmada. 


Erodium reichardii (Murray) DC. 

Cala en Calderer, Es Mercadal, 
31TEE867344, 35 m, peu de penyes calcàries 
orientades al nord, dalt el pujol que queda a 
ponent de la cala, 24-XII-2004, D. Carreras, P. 
Fraga, Ó. Garcia, X. Pallicer i M. Truyol (P. 
Fraga, herb. pers.). 

E. reichardii presenta a Menorca una dis- 
tribució restringida a unes poques poblacions 
aillades a la costa nord i una indicació de presèn- 
cia a la costa sud (Alomar et al., 1997), que per 
ara no s'ha pogut confirmar. Aquesta població de 
cala en Calderer, que hem retrobat recentment, 
sembla ser la més occidental. L'ambient on creix 
és idèntic al de les altres poblacions conegudes. 

Hypericum balearicum L. 

` Llocs Nous, sant Climent, Maó, 
31SEE988137, 30 m, escletxes de penyes cal- 
càries orientades al nord, a les parets del barranc 
dels Llocs Nous, 13-IV-2003, P. Fraga (P. Fraga, 
herb. pers.). 

H. balearicum a Menorca es presenta 
la majoria de vegades en forma de poblacions 
reduides en extensió i nombre d'individus. 
Aquesta no és un excepció. La formen menys de 
20 individus dispersos per les parets calcàries i 
penyes caigudes d'una petita part del barranc que 
no deu superar els 20 m de longitud. 


Isoetes velatum A. Braun 

Muntanya de ses Fonts Rodones, Es 
Migjorn Gran, 31SEE908243, 90 m, bassa tem- 
poral a la falda meridional de la muntanya, 8-I- 
2005, D. Carreras i P. Fraga (P. Fraga, herb. 
pers.). 

En els darrers anys l'àrea de distribució 
d'aquest pteridòfit amfibi s'ha ampliat conside- 
rablement (Fraga, 1998). Aquesta nova població 
confirma la presència de l'espècie al centre de 
l'illa i en el mateix ambient que la localitat de 
Binigurdó (Fraga, 1998). 


Juncus pygmaeus Rich. 

Marina de Ruma, Ferreries, 
31TEE868294, 180 m, comunitats d'Isoetes en 
terres arenoses silícies, 24-IV-2005, P. Fraga (P. 
Fraga, herb. pers.), Bassa Plana, Binisarmenya, 
Maó, 31SFE098200, 30 m, voreres de la bassa, 
terres silícies, 25-IV-2005, P. Fraga (P. Fraga, 
herb. pers.), Muntanya de ses Fonts Rodones, Es 
Migjorn Gran, 31SEE9024, 90 m, basses tempo- 
rals i terres arenoses silícies inundades parcial- 
ment durant l'hivern, 4-V-2005, P. Fraga (P. 
Fraga, herb. pers.), Bassa des Mal Lloc, son Toni 
Martí, Ciutadella de Menorca, 31TEE808282, 
110 m, comunitats d'Jsoetes en sòl arenós silici, 
al voltant de la bassa, 9-V-2005, J. M. Blanco, P. 
Fraga i A. Pérez (P. Fraga, herb. pers.). 

D'aquesta espècie només es coneixien 
les localitats indicades per Rodríguez (1904), en 
part per aquest motiu s'ha classificat com a molt 
rara en la darrera actualització del catàleg florís- 
tic de l'illa (Fraga et al., 2004). Però una revisió 


de les recol-leccions i dels hàbitats més favor- 
ables per la seva presència han revelat una dis- 
tribució prou amplia com per canviar aquesta 
classificació a la categoria de rar. Tanmateix 
aquesta revisió també ha confirmat les preferèn- 
cies de l'espècie per una hàbitat concret com son 
les comunitats d'ISoetes sobre sòl silici parcial- 
ment inundat a l'hivern. 


*Lagurus ovatus L. subsp. vestitus (Messeri) 
Brullo 

Cap de Cavalleria, Es Mercadal, 
31TEE936372, 20 m, replans de penyes i roquis- 
sars del litoral, sòl calcari, 4-VI-2005, P. Fraga 
(P. Fraga, herb. pers.), Binimel:là, Es Mercadal, 
31TEE903349, 5 m, talussos pedregosos del 
litoral, sòl silici, 14-VIII-2005, P. Fraga (P. 
Fraga, herb. pers.). 

La distribució d'aquesta subspècie de L. 
ovatus sembla que encara és poc coneguda. 
Messeri (1940) la cita de diverses parts de la 
regió mediterrània: Sicília, el Marroc, Algèria, 
Tunísia, Gibraltar, Mallorca i de Grècia, poste- 
riorment Paunero (1953) també la cita de Màlaga 
i l'illa de Cabrera. Tot açò fa pensar que té una 
distribució àmplia al voltant del Mediterrani, 
especialment en la seva meitat sud. Els caràcters 
florals que la permeten diferenciar de la forma 
típica són prou clars (Scholz, 1990): glumes més 
amples i més curtes que la subspècie ovatus i 
cobertes per un dens indument de pels llargs visi- 
bles a ull nu, mentre que a la subspècie ovatus 
són pràcticament glabres. A banda d'aquests 
caràcters florals, les plantes de Menorca també 
en mostren altres de morfològics que permeten 
diferenciar-la com les inflorescències més laxes 
amb un aspecte més sedós i les arestes de color 
blanc, mentre que la subspècie típica les té de 
color groguenc. 

A Menorca sembla clar que és molt 
menys abundant que la subsp. ovatus. Seguint les 
indicacions del Dr. S. Brullo s'han inspeccionat 
nombroses localitats on aquesta espècie és abun- 
dant, però fins ara només s'han pogut localitzar 
les dues poblacions indicades anteriorment. En 
aquestes conviu amb la subspècie típica, però 
referent a ella sembla preferir els llocs més secs, 
amb poca terra i més propers al mar. En canvi 

sembla no mostrar clares preferències pel tipus 
de substrat. 


Leucojum autumnale L. 

Muntanya de ses Fonts Rodones, Es 
Migjorn Gran, 315EE908243, 90 m, per dins la 
marina de brucs, especialment abundant a les 
clarianes i en les comunitats d'Isoetes durieui 
Bory, 8-1-2005, D. Carreras i P. Fraga (P. Fraga, 
herb. pers.). 

Coneguda anteriorment de s'Ermita 
(Fraga, 1996) i ses planes de son Arro (Fraga, 
1998). En aquesta darrera citació l'autor ja indi- 
cava la possibilitat de què la planta s'estengués 
fins a la zona de ses Fonts Rodones, com així 
queda demostrat amb aquesta nova cita. Per tant, 
es pot dir que aquesta espècie a Menorca presen- 
ta actualment una àrea distribució delimitada 
físicament pel massís de materials del Triàsic que 
formen les elevacions de s'Ermita, la serralada 
de ses Fonts Rodones i la regió de Granada. 


**Lophochloa pubescens (Lam.) Scholz 

Torre d'en Penjat, Es Castell, 
31SFE116132, 18 m, roquissars calcaris del 
litoral, 11-V-2005, P. Fraga (P. Fraga, herb. 
pers.). 

Espècie fins ara no coneguda de les 
Balears. De la població de Menorca en desco- 
neixem la seva dimensió real, però localment 
sembla ser abundant. El seu aspecte recorda 
molt altres gramínies més conegudes de les 
comunitats herbàcies del litoral com Triplachne 
nitens (Guss.) Link o Trisetum paniceum (Lam.) 
Pers. Aquest fet podria explicar que fins ara no 
s'hagués citat. L'ecologia que té a la localitat de 
Menorca sembla la pròpia de l'espècie segons 
les indicacions de diferents autors (Pignatti, 
1982, Quézel i Santa, 1962). Al mateix temps 
sembla que a regions properes com Còrsega 
(Gamisans i Jeanmonod, 1993) o el llevant 
peninsular ibèric (Bolòs i Vigo, 2001), també és 
una espècie molt rara amb poques localitats. 
Bolòs i Vigo (2001) la consideren una espècie 
mediterrània. Segons la informació proporcio- 
nada per aquests autors, sembla tenir una distri- 
bució més àmplia a la part central d'aquesta 
regió, tant a la riba nord com la sud. 


Marsilea strigosa Willd. 

Bassa des Mal Lloc, son Toni Martí, 
Ciutadella de Menorca, 31TEE808282, 110 m, 
bassa temporal a uns metres de la bassa principal, 
9-V-2005, A. Pérez, J.M. Blanco i P. Fraga (P. 
Fraga, herb. pers.). 

Quarta localitat d'aquest pteridòfit 
aquàtic per a l'illa de Menorca, anteriorment era 
conegut de la Bassa Plana (Alomar et al., 1988), 
la Mola de Fornells (Fraga, 1998) i la bassa de 
Curniola (Fraga i Garcia, 2004). L'hàbitat 
d'aquesta nova localitat és també el típic per 
aquesta planta, una bassa temporal, però també 
confirma la indiferència d'aquesta planta 
respecte al tipus de substrat, ja que a les quatre 
localitats el substrat geològic és diferent. 


*Orchis italica Poir. 

Santa Elisabet, Ferreries, 31TEE855332, 
50 m, unes poques plantes dins tanques deixades 
en sòl silici, 13-IV-2005, J. M. Calvo, E. 
Aguarod i P. Fraga. 

Primera citació per aquesta orquídia a 
Menorca, a les Balears fins ara es coneixia de 
Mallorca, on sembla ser abundant, i d'Eivissa 
(Alomar, 1994). És possible que una exploració 
de la zona on s'ha trobat aquesta població redui- 
da permeti trobar nuclis més importants. A causa 
de la reduida mida de la població no s'ha recollit 
cap testimoni d'herbari, però en canvi es disposa 
d'abundant material gràfic. 


*Ophrys fusca Link subsp. bilunulata (Risso) 
Aldasoro & L. Sáez 

Camí a cala en Turqueta, Sa Marjal Nova, 
Ciutadella de Menorca, 31SEE780214, 20 m, a les 
clarianes de la marina de xipell i romaní i voreres 
de camí, sòl calcari, 13-IV-2005, J.M. Calvo, E. 
Aguarod i P. Fraga (P. Fraga, herb. pers.). 

Encara que aquí només es pot indicar 
amb certesa aquesta localitat i que en la recent 
revisió del gènere en l'àmbit ibèric Aldasoro i 
Sáez (2005) tampoc l'indiquen per Menorca, 
és quasi segur que aquesta forma d'O. fusca no 
deu ser molt rara a l'illa. Especialment a la 
banda de migjorn on l'espècie és relativament 
abundant i presenta una notable diversitat de 
formes. Com ja diuen els autors esmentats 

anteriorment, a Menorca també és possible 
observar una elevada variabilitat de formes 
que a vegades fan difícil diferenciar aquesta 
subspècie de la típica subsp. fusca. 


Paronychia capitata (L.) Lam. 

Sa Calafata de  Binimel:láa, Es 
Mercadal, 31TEE902340, 40 m, roquissars 
calcaris a la falda occidental de la muntanya, 
22-VII-2004, P. Fraga. 

Espècie molt rara a Menorca, fora d'a- 
questa nova localitat, fins ara només es conei- 
xia amb seguretat de l'extrem occidental de 
Pilla (Fraga et al., 2000). Aquesta nova pobla- 
ció, com l'anterior està formada per pocs indi- 
vidus (menys de 10), però en canvi s'observa 
una important producció de llavors. A causa 
de l'escàs nombre de plantes no s'ha recollit 
cap testimoni d'herbari. També s'ha de fer 
constar que, a diferència de l'anterior, aquesta 
nova població es troba allunyada de zones 
urbanitzades o amb forta activitat humana, i 
per tant la seva situació d'amenaça no és tan 
elevada. 


Ranunculus tricophyllus Chaix 

Es Pou d'en Caldes, Maó, 
31SFE048281, 15 m, en un petit torrentet del 
litoral, sobre terreny silici, 20-IV-2005, P. 
Fraga (P. Fraga, herb. pers.). 

La presència d'aquesta planta a 
Menorca no s'havia tornat a confirmar des de 
les citacions de Rodríguez (1904). És possible 
que les indicacions de la seva presència d'au- 
tors posteriors (Cook, 1986) encara obeeixin a 
aquelles citacions. La planta de Menorca pre- 
senta totes les caràcterístiques que les darreres 
revisions (Cook, 1986, Pizarro, 1994) atribuei- 
xen a aquesta espècie com les fulles totes laci- 
niades i els pètals relativament petits de 3-5,5 
mm. Aparentment l'hàbitat podria semblar poc 
adequat per trobar-hi aquesta espècie. Es trac- 
ta d'un curs d'aigua d'uns pocs centenars de 
metres i de baix cabal, però aquests rierols de 
la tramuntana de l'illa es caracteritzen per la 
persistència del flux d'aigua i per la frescor de 
les seves aigües. 


Rubia peregrina L. subsp. requienii (Duby) 
M.A. Cardona & Sierra 

Cova de ses Taronges, santa Ponsa, 
Ferreries, 31SEE828209, 25 m, per dins el bosc 
d'alzines i pins prop del camí que davalla a la 
cala, terreny calcari, P. Fraga (P. Fraga, herb. 
pers.). 

Tot 1 no quedar recollit en la recent actua- 
lització del catàleg florístic de l'illa (Fraga et al., 
2004), la presència d'aquest tàxon a Menorca ja 
havia estat indicada per Cardona (1984), però en 
desconeixem la localitat. En aquesta nova pobla- 
ció les plantes presenten les característiques típi- 
ques segons el criteri de Cardona i Sierra (1981), 
com ara fulles estretes, falciformes i amb els 
aculèols antrorsos a l'àpex de la fulla. S'ha de 
destacar que en aquesta localitat hi conviuen les 
tres subspècies, però amb un nivell d'abundància 
ben diferent entre elles. La més freqüent és la 
subsp. longifolia (Poir.) O. Bolòs, com també ho 
és a la resta de l'illa, la segueix la subsp. pere- 
grina, que sempre apareix lligada a ambients 
forestals arborescents, consolidats i preferent- 
ment ombrívols, i la subsp. requienii és, amb 
diferència, la més rara i localitzada comptant 
només amb un parell de grups en tota la zona. 


Tuberaria macrosepala (Salzm. ex Boiss.) 
Willk. 

Muntanya de ses Fonts Rodones, Es 
Migjorn Gran, 31SEE908243, 86 m, clarianes en 
alzinars, terres arenoses silícies, 4-V-2005, P. 
Fraga (P. Fraga, herb. pers.). 

Segona localitat per aquesta espècie a 
Menorca, fins ara només era coneguda d'una 
zona propera, la muntanya de s'Ermita (Fraga i 
Pallicer, 1998). En aquesta nova localitat la espè- 
cie és més abundant i creix juntament amb 7. gut- 
tata (L.) Fourr. 


Tuberaria praecox (Salzm. ex Boiss. & Reut.) 
Grosser 

Mallaui, Cala en Turqueta, Ciutadella de 
Menorca, 31SEE779209, 20 m, clarianes i 
roquissars en sòl prim dins la marina de xipell i 
romaní, 26-IV-2004, P. Fraga (P. Fraga, herb. 
pers.); Es Tudons, Ciutadella de Menorca, 
31SEE763285, 50 m , roquissars calcaris dins 

els camps de cultiu, 17-IV-2004, P. Fraga (P. 
Fraga, herb. pers.); Darrere cala Molí, Es 
Mercadal, 31TFE016293, 21 m, clarianes i 
roquissars dins la marina baixa de xipell i roma- 
ní, 28-IV-2005, P. Fraga (P. Fraga, herb. pers.); 
santa Catalina, Maó, 31SFE0424. 65 m, voreres 
de camí dins marina de xipell i romaní, terreny 
calcari, 30-IV-2005, O. Garcia (O. Garcia, herb. 
pers.); Es Berrecks de santa Anna, Ciutadella de 
Menorca, 31SEE808211, 50 m, clarianes i 
roquissars dins la marina baixa de xipell i roma- 
ní, 1-V-2005, P. Fraga (P. Fraga, herb. pers.), 
Alfurí de Dalt, Ciutadella de Menorca, 
31TEE834324. 60 m, marina arbustiva oberta, 
terreny calcari, 17-V-2005. O. Garcia (O. Garcia, 
herb. pers.). 

Fins ara aquesta espècie era considerada 
com a molt rara (Fraga et al., 2004), només es 
coneixia amb certesa la localitat indicada per 
Gallego (1993). Aquest recull de noves localitats 
i el fet que algunes indiquen una àrea de dis- 
tribució encara més extensa, són prou arguments 
com per afirmar que no és una espècie tan rara, 
especialment a les zones calcàries de l'illa. 


Trifolium micranthum Viv. 

Bassa des Mal Lloc, son Toni Martí, 
Ciutadella de Menorca, 31TEE808282, 110 m, 
terres arenoses silícies al voltant de la bassa, 9-V- 
2005, J.M. Blanco, P. Fraga i A. Pérez. (P. Fraga, 
herb. pers.). 

Segona citació per aquesta lleguminosa a 
Menorca, fins ara només es coneixia amb certesa 
la localitat clássica indicada per Rodríguez 
(1904). Com en altres casos aquesta escassetat 
podria ser deguda més a una falta de recol-lecció 
que no a la baixa presència de l'espècie a l'illa. 
La distància que separa les dues localitats i la 
presència d'altres ambients semblants a l'illa fan 
pensar que podria haver-n'hi més poblacions. 

